אית'ן הוק

אית'ן גרין הוק (באנגלית: Ethan Green Hawke; נולד ב-6 בנובמבר 1970) הוא שחקן וקולנוען אמריקאי, מועמד שני פרסי אוסקר לשחקן המשנה הטוב ביותר על תפקידו בסרטים "יום אימונים מסוכן" (2001) ו-"התבגרות" (2014) ושתי מועמדויות לפרס אוסקר לתסריט המקורי הטוב ביותר על תסריט שכתב לסרט "לפני השקיעה" (2005) ולסרט "לפני חצות" (2014). הוק נולד באוסטין, טקסס שבארצות הברית, למשפחה נוצרית-אפיסקופלית ממוצא בריטי וגרמני. הוריו הם לזלי (לבית גרין) וג'יימס הוק. סבו מצד אמו, הווארד-למואל גרין, כיהן בבית המחוקקים של טקסס והיה שחקן בייסבול מקצועני למחצה. חמש שנים לאחר לידתו, נפרדו הוריו של הוק. כשהיה בן 10 עבר עם אמו מאטלנטה לניו יורק, ומשם לניו ג'רזי. הוא למד בילדותו משחק בתיאטרון מק'קרטר. תפקידו הראשון היה בגיל 12 בהפקה של התיאטרון למחזה של ג'ורג' ברנרד שו, "סיינט ג'ואן". בשנת 1985, בגיל 14, הופיע לראשונה בסרט הקולנוע – "תגליות בחלל". לאחר מכן למד משחק באנגליה ובפיטסבורג. בשנת 1988 השתתף בסרט קצר שביים בריאן סינגר. בשנת 1989 הוא כיכב בסרטו של פיטר ויר "ללכת שבי אחריו" בתור טוד אנדרסון. הצלחת הסרט הביאה לפרסומו של הוק. הוא עזב את בית הספר והופיע בסרטים רבים, בהם "מציאות נושכת", "לפני הזריחה" ו"מה קרה בגטקה?". הוק היה מועמד לפרס האוסקר לשחקן המשנה הטוב ביותר עבור תפקידו בסרט "יום אימונים מסוכן" בשנת 2001, ובקטגוריית התסריט הטוב ביותר עבור התסריט שכתב לסרט "לפני השקיעה" בשנת 2005. ב-2006 כיכב בסרט "פאסט פוד". החל מאוקטובר 2006 עד מאי 2007 הופיע במחזה "The Coast of Utopia". על השתתפותו במחזה היה מועמד לפרס טוני בקטגוריית "שחקן השנה בתיאטרון". באוקטובר 2007 החל לביים את המחזה "Things We Want". ב-2014 יצא סרט הדרמה "התבגרות", שצולם במשך 12 שנים. בסרט זה שיחק הוק בתפקיד מייסון האב, אביו של גיבור העלילה הצעיר מייסון. על הופעתו בסרט היה הוק מועמד לפרס גלובוס הזהב ולפרס אוסקר לשחקן המשנה הטוב ביותר בפעם השנייה בקריירה. בשנת 2015 שיחק לצד גרטה גרוויג בסרט "הרומן של מגי" בבימויה של רבקה מילר. בשנת 2017 שיחק בסרט הדרמה הבריטי "מאודי". ב-2019 שיחק בסרטו של הבמאי היפני הירוקאזו קורה־אדה "סיפור חיי", לצד קתרין דנב, ז'ולייט בינוש ולודווין סנייה. בשנת 2020 הוק יחד עם המפיק ג'ייסון בלאם עיבדו את הספר "ציפור אלוהים שבשמים" של הסופר ג'יימס מקברייד למיני-סדרה "ציפור אלוהים שבשמים" ברשת שואוטיים. הוק גם שיחק בסדרה בתפקיד הראשי של הפעיל הפוליטי ג'ון בראון מהתנועה לביטול העבדות. באוקטובר 2024, רשת FX הזמינה פיילוט לסדרת דרמה בכיכובו של הוק. הסדרה, שנוצרה על ידי סטרלין הרג'ו, היא מסוגת פשע אפלה המספרת על דמות (אותה מגלם הוק) שיודעת יותר מדי. צוות השחקנים של הפיילוט כולל בין היתר את ג'ין טריפלהורן, טים בלייק נלסון, טרייסי לטס וקייל מקלכלן. ב-1 במאי 1998 נישא הוק לשחקנית אומה תורמן, אותה פגש על הסט של הסרט "מה קרה בגטקה?". להם בן ובת משותפים. ילדיהם, לבון הוק ומאיה הוק, גם הם שחקני קולנוע וטלוויזיה. השניים התגרשו ביולי 2004. כיום מתגורר במנהטן שבניו יורק. ב-18 ביוני 2008 נשא לאשה את ריאן שואויוז, שהייתה האומנת של ילדיו מאומה תורמן. חודש לאחר מכן נולדה להם בת בשם קלמנטין וב-2011 נולדה להם בת שנייה בשם אינדיאנה. אית'ן הוק, ברשת החברתית אינסטגרם אית'ן הוק, ברשת החברתית Goodreads אית'ן הוק, במסד הנתונים הקולנועיים IMDb (באנגלית) אית'ן הוק, באתר "אידיבי", מאגר הידע העברי לקולנוע ישראלי ועולמי אית'ן הוק, באתר AllMovie (באנגלית) אית'ן הוק, באתר Rotten Tomatoes (באנגלית) אית'ן הוק, באתר Box Office Mojo (באנגלית) אית'ן הוק, במסד הנתונים הקולנועיים KinoPoisk (ברוסית) אית'ן הוק, באתר ספוטיפיי אית'ן הוק, באתר Last.fm (באנגלית) אית'ן הוק, באתר AllMusic (באנגלית) אית'ן הוק, באתר MusicBrainz (באנגלית) אית'ן הוק, באתר Discogs (באנגלית) אית'ן הוק, באתר Songkick (באנגלית) לורה ברטון, איתן הוק מחפש את עצמו בתיאטרון, באתר הארץ, 26 במאי 2009 אמיר קמינר, ניצב איתן, באתר ynet, 7 באפריל 2010 אמיר קמינר, מציאות נושכת: איתן הוק במשבר גיל 40, באתר Xnet‏, 15 ביולי 2013 אמיר קמינר, אית'ן הוק: "גם מלחמה בלי הרוגים עושה נזק", באתר ynet, 31 במאי 2015 דודי כספי, מציאות נושכת: אית'ן הוק בין אופטימיות לכאב, אתר ישראל היום, 20 באפריל 2022 אית'ן הוק, באתר אנציקלופדיה בריטניקה (באנגלית) Ethan Green Hawke - Texas Birth Index‏,מתוך אתר Familysearch Rosy Cordero, Sterlin Harjo Drama Pilot Starring Ethan Hawke Picked Up At FX, Deadline, ‏2024-10-01 (באנגלית אמריקאית) בן עופר, הבת של אומה תורמן ואיתן הוק סוגרת מעגל ועובדת עם טרנטינו, באתר Xnet‏, 9 באוקטובר 2018 ynet, אב לארבעה: בת נולדה לאיתן הוק, באתר ynet, 7 באוגוסט 2011